da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da de da da da da da da da da da da da da da da it da tr da da da de da sv da da da fr da it da en id da da en da nl sv da es da en da da nb nb da nb da da nb nb da nb da nb da nb da da da fa da ceb da ceb da fa da ceb da da en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Anlæg en ny køkkenhave | ISABELLAS
Der er ikke noget som at høste sine egne afgrøder, men det kræver selvfølgelig en stor og nøje planlagt køkkenhave. Find inspiration til, hvordan du anlægger en ny køkkenhave her.
Det var meget indlysende, at vi selvfølgelig skulle have en køkkenhave, for vi elsker at høste vores egne økologiske afgrøder. En ny køkkenhave, som er fyldt med spiselige afgrøder og massevis af fine blomster. Men da vi er så privilegerede, at vi har en enorm have, var det mere end nødvendigt, at vi planlagde projektet nøje.   Læs også: Gør en ny køkkenhave klar til såning   Jeg har, siden vi slap renoveringen af huset, gået og funderet over mulighederne. Og nu er de første grundtanker og idéer bogstaveligt talt trukket op med snore på kryds og tværs. Lad dig endelig inspirere af, hvordan vi anlagde vores nye køkkenhave.
Planlægning af en ny køkkenhave
I starten var det vist kun mig, der kunne se, hvordan den nye køkkenhave ville blive, men der var rent faktisk en mening med det hele. For mellem alle de store bede, vi anlagde, er der små stier samt én stor hovedsti, så det er muligt at komme rundt mellem de mange frodige bede.   Vi anlagde overordnet set fem store bede, hvoraf tre af dem er helt ens i størrelse, mens de to øvrige er lidt større. Vi valgte dette, da det giver god mulighed for sædskifte fra år til år, hvilket du også bør have med i overvejelserne, når du går i gang med projektet.   Nedenfor ser du, hvilke størrelser bedene har.
Bed A: Måler B 6 x L 10 m. Det bliver vores bærhave, men skal også huse mindre rotationsbede.
Bed B, C og D: Måler B 4 x L 10 m og bliver tre store rotationsbed.
Bed E: Måler B 7 x L 10 m. Det bliver et rotationsbed, men skal også huse jordbær og asparges.
Der er desuden plads til flere bede, hvis behovet skulle opstå. Jeg laver i samme ombæring også et stort krydderurtebed på B 4 x L 4 meter ved siden af det eksisterende drivhus.   Læs også: Anlæg din egen indgang og terrasse   Jordtypen i køkkenhaven er ekstrem vigtig for afkastet. Her på grunden har vi en sandet, dyb og sort muldjord, så det krævede en del arbejde for at få ordentlig struktur i den. Vi kørte løbende enorme mængder af hestemøg og -strøelse samt grønt og brunt haveaffald på.   En gammel sø- og mosejord er normalt til den sure side, hvilket er perfekte forhold for rigtig mange bær og urter. Men ikke for fx asparges, så her gravede vi ekstra dybt og lagde en anden muldjord i sammen med kalk og tang, som vi har hentet på stranden.   Så nu bliver det spændende at se, om vi har heldet med os og kan høste masser af afgrøder i løbet af sommeren. Det er altid svært at vurdere, hvor meget ens familie kan fortære, så der er ikke andet for end at kaste sig ud i det.   Vi har indtil videre planlagt følgende afgrøder til vores nye køkkenhave.
90 stk. almindelige løg
Derudover har vi allerede sat en del afgrøder til forspiring:
Vi har også planer om at købe nedenstående afgrøder og så dem ud i køkkenhaven:
Køkkenhaven kommer også til at bugne af flerårige afgrøder.
Slutteligt er der bærhaven, som jeg startede op sidste år, hvor jeg satte det meste i depot. Derudover nåede jeg også at lave stiklinger af nogle af bærplanterne, og så har vi netop suppleret op med lidt ekstra planter. Derfor har vi nu følgende planter i køkkenhaven:
10 stk. hindbærbuske, Autumn Bliss
20 stk. jordbærplanter, Honeoye
12 stk. jordbærplanter, Korona
12 stk. jordbærplanter, Ostara
13 stk. jordbærplanter, Polka
2 stk. solbærbuske, Narve Viking
1 stk. solbærbusk, Ben Alder
3 stk. stikkelsbærbuske, røde
1 stk. brombærbusk, Natchez
1 stk. brombærbusk, Loch Ness
3 stk. blåbærbuske, høje
4 stk. blåbærbuske, lave
1 stk. blåbærbusk, vild
2 stk. hyldebærbuske, rødfliget
Over 20 stk. hyldebærbuske, vilde, i krattet
32 stk. drueplanter af forskellige sorter
Se galleriet nedenfor for billeder af, hvordan vi anlagde den nye køkkenhave.
Vi satte en masse stålpinde og træstolper op og trak snore imellem dem. På den måde kunne vi nemt se, hvor de forskellige bede skulle være.
På vores grund er der en meget sandet, dyb og sort muldjord, så vi gravede godt med hestemøg ned i dybden for at give jorden mere struktur. Hullerne, som du ser på billedet, er til en af mine vinplanter.
Det var hårdt arbejde at grave hele køkkenhaven igennem med håndkraft, men så er man så meget mere tilfreds med det færdige resultat.
Det var ikke al hestemøget, der havde ligget i kompostbunken fra sidste år, men det friske kom i det bed, hvor jeg senere lagde kartofler.
Her ses den nye køkkenhave, hvor de første planter og afgrøder er godt på vej op af jorden.
Læs også: 20 smukke countrykøkkener
køkkenhave gør det selv havearbejde afgrøder
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik